Otcjepljenje
Otcjepljenje ili secesija (lat. secessio) jeste čin povlačenja iz neke organizacije, vojnog saveza ili uglavnom označava akt političkog odvajanja, tj. izdvajanja pojedinih teritorija iz postojeće države s namjerom stvaranja nove suverene države. Akt otcjepljenja u najvećem broju slučajeva popraćen je ratom. Osim toga, prijetnja otcjepljenjem također može biti strategija za postizanje više ograničenih ciljeva. Nastojanje za otcjepljenjem naziva se separatizam i ovo političko pitanje vrlo je aktuelno širom svijeta.